Új Toyota Corolla
2013. június 10. hétfő, 09:54
Bemutatták az új Toyota Corollát
Íme, itt a Corolla új, 11. generációja: egy autó, amely magában hordozza 47 év minden Toyota Corollájának erényeit.
A Toyota Corolla a világ legkelendőbb autója. A 47 évvel ezelőtt, 1966-ban bemutatott modellből eddig világszerte 40 millió darab talált gazdára. Most frissült a modell. Az új Corolla 11. generációjának bemutatkozása idején a gyártás 16 helyen folyik, és az autó a világ több mint 150 országában kapható.
A Corolla új meg új generációban mindig újszerű elképzelések és technológiák jelentek meg, így a modell folyamatosan a motorizáció éllovasa volt – Japánban és a világ többi országában egyaránt. A kocsi mindenekelőtt a modellcsalád legendás minőségére, tartósságára és megbízhatóságára épít.
Címkék: corolla, toyota